Document ID: /fineweb-2-swissfilter-quality_10-filterrobots/filtered/02634.jsonl.gz/1

Pogosta vprašanja
Splošno
Kaj je Pantheon Farming in komu je namenjen?
Pantheon Farming je informacijski sistem za vodenje poslovnih in tehnoloških procesov v kmetijski panogi. Sistem je primeren tako za male družinske kmetije kot tudi za velike farme. Glede na izbrani modul/licenco vam omogoča vodenje podatkov za specializirana področja v kmetijstvu in generalno v računovodstvu.
Poleg osnovne kmetijske dejavnosti se ukvarjamo tudi z dopolnilno dejavnostjo na kmetiji. Ali lahko vodim podatke za oboje?
Program je možno porabljati za vodenje osnovne in dopolnilnih dejavnosti hkrati. Pogoj za to, da so podatki vodeni skupaj v eni bazi, je isti nosilec obeh dejavnosti (isti poslovni subjekt). V primeru, da sta nosilca osnovne in dopolnilne dejavnosti različni osebi, se definirata tudi dve podatkovni bazi, kjer so podatki vodeni ločeno (pomembno, če se vodi se računovodstvo oz. so DDV zavezanci).
Na farmi imamo zaposlene, ki jim obračunavamo plačo. Ali lahko obračune plač pripravimo v programu Pantheon Farming?
Program omogoča vpis zaposlenih oziroma delavcev in čas dela po opravilih. Pantheon Farming se povezuje z drugimi licencami iz družine Pantheon, kjer lahko tudi obračunavate plače.
Kaj so identi?
Identi so vsi artikli, ki jih kupujemo ali prodajamo. Lahko gre za blago, material ali storitve. V programu Pantheon Farming so v tem šifrantu: pridelki, predelki, opravila, gnojila, škropiva, material in blago, storitve. V šifrant identov informacijo vnesemo enkrat, v nadaljevanju uporabe programa pa jo zgolj izbiramo. Vedno je možen popravek, ne moremo pa vnesti dveh identov z identično oznako (podvojeni zapisi).
Ali lahko v Pantheon Farming izdajamo e-račune in potrjene račune?
Da, program omogoča izdajo e-Računov in potrjenih računov. Potrebna je predhodna pridobitev ustreznih certifikatov in nastavitev.
Ali lahko vodimo FADN v Pantheon Farmingu in izpisujemo poročila?
V programu vodimo FADN na mesečni ravni. Mesečne izpise sproti oddajamo lokalnemu Zavodu. Na koncu leta Zavod iz teh mesečnih poročil sestavi letno poročilo in ga odda pristojnim organom.
Imamo relativno majhno kmetijo, zakaj bi sploh potrebovali informacijski sistem za vodenje poslovnih in tehnoloških procesov na kmetiji?
Ne glede na to ali je kmetija majhna ali velika, moramo v vsakem trenutku vedeti, kako pravilno razporejati sredstva. Z vodenjem stroškov lahko hitro sprejmemo odločitve kateri pridelki so bolj pridobitni za našo kmetijo. Na trgu najdemo veliko ozko specializiranih sistemov, medtem ko Pantheon Farming pokriva vsa področja, ki jih na kmetiji potrebujemo, na enem mestu. Področja v modulih se povezujejo in so usklajena z veljavno zakonodajo.
Na kmetiji je veliko dela in zvečer se težko usedemo za računalnik, da bi vnašali kar smo naredili. Kako nam lahko pri tem pomaga Pantheon Farming?
Za področje kmetijstva je na voljo tudi mobilna aplikacija, ki vam omogoča vnos podatkov na samem mestu dela. Z enostavno uporabo mobilne aplikacije, si opravila vnašamo sproti na terenu, lahko izpišemo in kreiramo dobavnico. Kar vnesemo preko mobilne aplikacije je vidno direktno v programu.
Poljščine
Ali evidence zadoščajo kmetijski zakonodaji?
Evidence (tabele oz. obrazci) za področje kmetijskega sektorja (KOPOP, ekološko, FADN mesečna poročila, kletarske evidence, …), ki nastajajo v programu Pantheon Farming, ustrezajo strukturi, ki jo zahteva zakonodaja. Natančnost podatkov v tabelah pa je odvisna od pravilnega vnosa uporabnika.
Živina
Ali se podatki povezujejo v druge baze (VOLOS)?
Podatki, ki jih vnašamo v program Pantheon Farming so interne narave in se ne povezujejo avtomatsko z drugimi bazami. Omogočeno je povezovanje z Registrom kmetijskih gospodarstev, od koder uporabnik s pomočjo pridobljenega certifikata in z ročnim zagonom, prenese podatke o gospodarstvu, živalih, članih gospodinjstva v bazo Pantheon Farming. Obratna relacija prenosa informacij ni možna. Povezovanje z Volosom v tem trenutku še ni izvedljivo. Izjema je v primeru urejenega davčnega potrjevanja v programu Pantheon Farming, ko se ob izdaji fakture avtomatsko pošljejo podatki na FURS. Za oddajo katerihkoli evidenc mora uporabnik poskrbeti sam, da izpiše podatke in jih pošlje pristojnemu organu.
Kako se lahko izognemo porabljanju časa za kreiranje računov, ko prodamo kakšno žival?
PANTHEON Farming omogoča popolnoma enostavno poročanje in fakturiranje. Ko kupite novo žival in za slednjo ustvarite kartico v PANTHEONU Farming, se takoj samodejno ustvarijo vsi potrebni dokumenti. Žival je zabeležena v živalski register, prav tako pa se ustvari račun. Ko žival prodate, je postopek enak, račun pa lahko kupcu enostavno pošljete prek elektronske pošte ali neposredno z e-računom.
Grozdje in vino
Ali lahko vodimo kletarske evidence in kako?
Kletarske evidence vodite po opravilih na posamezno sorto vina, ki jo pridelujete. Z vsakim opravilom zabeležite, kdaj se je delalo, kateri in koliko materiala ste porabili. Hkrati se vam beležijo tudi podatki o zalogi. Možno je beleženje podrobnosti o meritvah, ki jih opravljate pri posameznem opravilu. Evidence na koncu enostavne izpišete v tabele oz. obrazce, ki jih lahko natisnete.
Sadje in oreščki
Ali se v programu Pantheon Farming da beležiti opravila v posamezni vrsti v sadovnjaku?
Da, beležimo lahko opravila po raznih delih vašega sadovnjaka. Prav tako lahko beležite že zaključena opravila po posameznih sortah. Kako bo program shranjeval podatke, je odvisno od nastavitev in definicije ciklov.
Ali lahko beležimo čas škropljenja in fenofazo, ko smo škropili?
Da, Pantheon Farming omogoča beleženje točnega časa škropljena, zabeležimo lahko tudi fenofazo, v kateri smo škropili. Uro škropljenja, fitofarmacevtsko sredstvo in ostale podatke lahko beležimo tudi v mobilni aplikaciji.
Pridelujem orehe. Zanima me, ali si lahko vodim opravila vključno s predelavo orehov v olje v Pantheon Farming?
Na voljo je vodenje celotnih opravil in prodaje za oreščke, predelava oreščkov v olje je v pripravi.
Imate še več vprašanj?
Če želite izvedeti več o PANTHEONU, nas pokličite ali nam pošljite e-mail.